ΡΟΔΟΣ
 ΣΥΜΗ-ΤΗΛΟΣ-ΜΑΡΜΑΡΙΣ

ΑΕΡΟΠΟΡΙΚΗ ΤΕΤΡΑΗΜΕΡΗ ΕΚΔΡΟΜΗ  06/10 ΕΩΣ 09/10 2025

H Ρόδος, το νησί των Ιπποτών, έχει μια μακρόχρονη ιστορία και έχει αναπτύξει με το πέρασμα των χρόνων, σπουδαίο πολιτισμό. Στον παρελθόν η κυριαρχία των ξένων κατακτητών, επηρέασε τον πολιτισμό της Ρόδου αλλά και τη ζωή των κατοίκων. Η Ρόδος υπήρξε η πρωτεύουσα της Μεσαιωνικής αριστοκρατίας και υπάρχουν πολλά εντυπωσιακά ιστορικά και σύγχρονα μνημεία, αλλά και τοποθεσίες υπέροχες που αξίζει να επισκεφτούμε.
Ο Κολοσσός: Ο Κολοσσός της Ρόδου ήταν ένα από τα 7 θαύματα του κόσμου και στεκόταν επιβλητικός στην είσοδο του λιμανιού. Τα πλοία περνούσαν από κάτω για να εισέρθουν στο λιμάνι. 'Ήταν ένα μπρούτζινο άγαλμα, ύψους 31 μέτρων, που χρειάστηκε 12 χρόνια για να κατασκευαστεί. 66 χρόνια μετά την κατασκευή του, καταστράφηκε εν μέρει από ένα σεισμό και δεν ανακατασκευάστηκε ποτέ. 
ΠΡΟΓΡΑΜΜΑ:
1η ΗΜΕΡΑ: Αναχώρηση αεροπλάνου από Ελ. Βενιζέλος στις 07:25. Άφιξη στο αεροδρόμιο της Ρόδου στις 08:30 όπου μας περιμένει τουριστικό λεωφορείο, επιβίβαση. Πρώτη μας στάση για μπάνιο και πρωινό καφέ στην παραλία Καλλιθέα, δίπλα από τις πηγές.  Οι Πηγές της Καλλιθέας. Πρόκειται για ένα μνημείο απαράμιλλης ομορφιάς και ιδιαίτερης αρχιτεκτονικής. Οι Πηγές της Καλλιθέας είναι γνωστές από την αρχαιότητα ακόμη, για τις ευεργετικές ιδιότητες του νερού που ανάβλυζε και συνεχίζει μέχρι σήμερα να αναβλύζει από τους βράχους. Μάλιστα προσέλκυαν κόσμο τόσο από τα γύρω νησιά και τα Μικρασιατικά παράλια όσο και από τα βάθη της Ανατολής. Τα νερά των πηγών είναι θεραπευτικά για παθήσεις όπως αρθρίτιδα, διαβήτη, δερματοπάθειες, άσθμα κ.ά. Μια περιήγηση εδώ είναι αρκετή για να μεταφερθείτε σε μια άλλη εποχή, απλώς παρατηρώντας τη μεγαλοπρέπεια του χώρου, τα εντυπωσιακά μωσαϊκά, την αίθουσα της Ροτόντας με τον ύψους 14 μ. θόλο και την περίτεχνη διακόσμηση. Στον κλειστό κυκλικό της χώρο φιλοξενούνται εκθέσεις ζωγραφικής και φωτογραφίας, ενώ στο open air μέρος της πραγματοποιούνται συναυλίες, χορευτικές και θεατρικές παραστάσεις, ομιλίες κ.ά. με θέα στη θάλασσα. Στο καφέ των Πηγών Καλλιθέας, τα πιο συνηθισμένα πράγματα ,όπως ο καφές, μεταμορφώνονται σε εμπειρία απόλαυσης και δροσιάς. 

Συνεχίζοντας επόμενη στάση στην Παναγιά Τσαμπίκα -Προστάτιδα της Ρόδου που Φυλάει η Μεγαλόχαρη ολόκληρο το νησί της Ρόδου από ψηλά και μας σκεπάζει. Προστάτιδα της Ρόδου η Παναγιά Τσαμπίκα δυναμώνει με τα θαύματα της τη πίστη του κόσμου. Η ιστορία θέλει την εικόνα της Παναγιάς της Τσαμπίκας να έρχεται στη Ρόδο από την Κύπρο, από το Μοναστήρι της Παναγιάς του Κύκκου. Γύρω στα δυο χλμ από το χωριό Αρχάγγελος, ψηλά στο βουνό υπάρχει ένα μικρό παρεκκλήσι της Παναγιάς, εκεί είναι η Κυρά η Ψηλή όπως την λένε στο νησί σε ύψωμα 326 μέτρων. Για να ανέβει κανείς στην Κυρά, περπατάει ανηφορικά  και ανεβαίνει αρκετά σκαλιά. Εμείς θα επισκεφθούμε την “Παναγία Τσαμπίκα την Κάτω ή Χαμηλή”. Ο νεότερος ναός οικοδομημένος περίπου 3χλμ. νοτιοανατολικά, σε ένα πλάτωμα επί του εθνικού οδικού άξονα Ρόδου-Λίνδου, κατασκευάστηκε προς εξυπηρέτηση και διευκόλυνση των προσκυνητών. Εμείς θα επισκεφθούμε σύμφωνα με την κτητορική επιγραφή, το καθολικό ανακαινίσθηκε το 1760 με χορηγό τον καθηγούμενο Χατζηγεράσιμο στον τύπο της μονόχωρης σταυροθολιακής βασιλικής,  δωδεκανησιακού τύπου με πρόναο. Σε ξεχωριστό περίτεχνο ξύλινο προσκυνητάρι, στα νότια του τέμπλου και σε συνέχεια με αυτό, εκτίθεται σε προσκύνηση η εφέστιος θαυματουργή επαργυρωμένη εικόνα της Παναγίας της Τσαμπίκας. Η Παναγιά Τσαμπίκα ευλογεί το νησί της Ρόδου, δίνοντας ευλογία, πίστη, προσφέροντας γαλήνη στους κατοίκους αλλά και το μοναδικό βαφτιστικό όνομα ανά τον κόσμο «Τσαμπίκος – Τσαμπίκα’’. Επόμενη στάση στην Ακρόπολη της Λίνδου. Η Λίνδος είναι η αρχαιότερη πόλη της Ρόδου (χτίστηκε το 1500π.χ.). Η Λίνδος είναι το κόσμημα της Ρόδου και είναι ίσως η πιο γραφική πόλη του νησιού. Η Ακρόπολη στη Λίνδο είναι σχεδόν τόσο γνωστή, όσο και η Ακρόπολη στην Αθήνα. Εδώ θα θαυμάσουμε , τον αρχαίο ναό και τους πύργους. Η είσοδος των αυτοκινήτων στον οικισμό απαγορεύεται, θα γνωρίσουμε τον πολυφωτογραφημένο και πανέμορφο προορισμό πεζή. Σοκάκια με εντυπωσιακά καπετανόσπιτα (τα συγκεκριμένα κτήρια διαθέτουν χαρακτηριστικές βοτσαλωτές αυλές). Αν δεν μπορείτε να «σκαρφαλώσετε» τα ανηφορικά σοκάκια που οδηγούν μέχρι εκεί, τα συμπαθητικά γαϊδουράκια που θα βρούμε στην είσοδο του χωριού είναι πρόθυμα να μας προσφέρουν μια  άκρως γραφική  και ρομαντική βόλτα. Τέλος άφιξη στο ξενοδοχείο μας Europa hotel στην πόλη της Ρόδου, τακτοποίηση και διανυκτέρευση. 
2η ΗΜΕΡΑ: Πρωινό και αναχώρηση από Ρόδο με άφιξη μετά από περίπου μια ώρα στην Μαρμαρίς.  Η Μαρμαρίς ή Μαρμαρίδα είναι ένα από τα πιο όμορφα παραθαλάσσια θέρετρα της επαρχίας Μούγλα. Μάλιστα, θεωρείται το στολίδι της Τιρκουάζ Ακτής της Τουρκίας. Το Μαρμαρίς βρίσκεται στο σημείο όπου ξεκινά η Μεσόγειος θάλασσα και τελειώνει το Αιγαίο. Τα τελευταία 50 χρόνια, η πόλη έχει αναπτυχθεί σημαντικά. Με περισσότερους από 250.000 επισκέπτες το καλοκαίρι, το Μαρμαρίς είναι ένα από τα πιο αγαπημένα και μεγαλύτερα θέρετρα των ακτών της Τουρκίας. Κατά τη διάρκεια της επίσκεψής  σου στη Μαρμαρίδα, θα ανακαλύψεις ονειρεμένες παραλίες, παρθένους κόλπους, ακατοίκητα νησιά, και ιστορικά μνημεία. Η πόλη είναι επίσης φημισμένη για τη νυχτερινή της ζωή, χάρη στα κορυφαία πολυτελή εστιατόρια και τα πολυσύχναστα μπαρ της. Αν θέλεις να κάνεις μια χαλαρή βόλτα, ξεκίνα από τη μαρίνα του Μαρμαρίς, γνωστή ως Netsel Marina. Κάτσε να φας σε ένα από τα πολλά υπέροχα καφέ και εστιατόρια της περιοχής, χάζεψε τα τεράστια γιοτ και στη συνέχεια πήγαινε για ψώνια στο Μεγάλο Παζάρι της πόλης. Εκεί θα μάθεις τα πάντα για την τέχνη του παζαρέματος. Η Μαρμαρίδα είναι ένας πολύ δημοφιλής τουριστικός προορισμός, γι' αυτό και προσφέρει πολλές υπηρεσίες στους επισκέπτες της, όπως supermarket, ΑΤΜ, φαρμακεία, ιατρεία, ταχυδρομείο, και γραφεία ενοικίασης αυτοκινήτων.           

Περικυκλωμένη από καταπράσινα βουνά, η Μαρμαρίδα είναι επίσης ένα εξαιρετικό μέρος για τους λάτρεις της περιπέτειας και της φύσης. Κλείσε τη μέρα σου και αναζωογόνησε το δέρμα σου με ένα αυθεντικό παραδοσιακό χαμάμ-λουτρό σε τοπικές εγκαταστάσεις όπως το Ottoman Turkish Bath.  Αναχώρηση και άφιξη στο λιμάνι της Ρόδου.                                                                                                                 
3η ΗΜΕΡΑ: Μετά το πρωινό μας θα κάνουμε ταξιδάκι, με αναχώρηση από Ρόδο και άφιξη στην Τήλο. Η Τήλος σας περιμένει… με δεκαεννέα παραλίες, δώδεκα βουνά με ρέουσες φυσικές πηγές, επτά μεσαιωνικά κάστρα, ένα βυζαντινό μοναστήρι, διακόσιες εκκλησίες, ένα σπήλαιο με πολλές ανασκαφές, ένα χωριό πολιτιστικό μνημείο, πάνω από εκατό είδη πουλιών, εκατοντάδες άγρια είδη χλωρίδας και περίπου πεντακοσίους κατοίκους. Διατηρώντας τη φυσιογνωμία του παρελθόντος, στην Τήλο ανοίγεται μπροστά μας η Ελλάδα των προηγούμενων χρόνων. Το οδοιπορικό στο νησί αρχίζει από το λιμένα των Λιβαδιών, που βρίσκεται στην ανατολική πλευρά του νησιού και αποτελεί το κυριότερο σημείο άφιξης για τους περισσότερους επισκέπτες. Το χωριό Λιβάδια αγκαλιάζει ήρεμα την ακτή δίπλα από το λιμάνι. Αγναντεύοντας στα ανατολικά, ξεπροβάλουν μέσα από τα νερά του Αιγαίου τα βουνά της Τουρκίας, ενώ φαίνονται και οι πρωινοί ψαράδες που οδηγούν τις βάρκες τους έξω από το λιμάνι για να εξασφαλίσουν το καθημερινό «προς το ζην». Στην κορυφή του βουνού πάνω από το χωριό δεσπόζει το εξακοσίων ετών Κάστρο της Αγιοσυκιάς. Καθώς ο ήλιος ανεβαίνει αργά, τα έντονα μεταβαλλόμενα χρώματα που παίρνουν τα βουνά πάνω από τα Λιβάδια μας γοητεύουν, ενώ η μαγεία τους μεγαλώνει καθώς έρχονται σε αντίθεση με εκείνα της παραδοσιακής ελληνικής αρχιτεκτονικής του χωριού. Στη βόλτα μας στο χωριό την προσοχή μας τραβάει το κτίριο του αστυνομικού τμήματος στο λιμάνι με την αξιοπρόσεχτη αρχιτεκτονική του που θυμίζει την ιταλική κυριαρχία του νησιού από το 1912 έως το 1948. Στους γύρω λόφους διακρίνονται τα διεσπαρμένα άσπρα, τετράγωνα σπιτάκια, αλλά και τα πρόσφατα κατασκευασμένα μικρά διαμερίσματα με υπέροχη θέα στον κόλπο. Η παραλία Λιβάδια απέχει είκοσι μέτρα από το λιμένα. Ξεκινάει με χαλίκια και βαθμιαία καταλήγει σε άμμο. Όσοι από εσάς αγαπούν τη θάλασσα θα απολαύσουν το ζεστό και καθαρό σαν κρύσταλλο νερό και θα κάνουν ηλιοθεραπεία στις άνετες καρέκλες που προσφέρονται κάτω από τη σκιά των αρμυρικιών κατά μήκος όλης της παραλίας.Πλήθος από μικρές ταβέρνες πάνω στην παραλία ή διασκορπισμένες γύρω από το χωριό προσφέρονται για να καλύψουν τις διατροφικές μας ανάγκες. Παραδοσιακά ελληνικά φαγητά και ποτά ικανοποιούν κάθε προτίμηση ή συνήθειά μας. Αναχώρηση από Τήλο και γυρίζουμε στην Ρόδο. Νωρίς το βραδάκι περίπατος και εξερεύνηση της Παλαιάς πόλης της Ρόδου.                                                                                     Είναι η μεγαλύτερη μεσαιωνική πόλη στην Ευρώπη. Θεωρείται από τα πιο σημαντικά μνημεία της παγκόσμιας πολιτιστικής κληρονομιάς. Είναι πολύ γραφική πόλη, με στενά σοκάκια και κτίρια παραδοσιακής αρχιτεκτονικής. Θα θαυμάσουμε το μεσαιωνικό κάστρο, τις πύλες, τους πύργους, τις πλατείες, τις μεσαιωνικές εκκλησίες, τις γέφυρες. Βέβαια δεν θα παραλείψουμε να επισκεφτούμε το Κάστρο των Ιπποτών ή Καστέλλο (παλάτι του Μαγίστρου), το Παλιό Ρολόι και την  Ακρόπολη στην οποία θα δούμε  πλήθος μνημείων όπως ο Ναός του Δία και της Αθηνάς, ο Ναός του Απόλλων και το στάδιο. Στην παλιά πόλη αισθάνεσαι ότι μεταφέρεσαι σε μια άλλη εποχή και σίγουρα θα σας αρέσει τόσο πολύ που δε θα θέλετε να φύγουμε. Ανεβείτε στο λόφο του Μόντε Σμιθ όπου η θέα δείχνει ένα πανόραμα της παλαιάς και νέας πόλης της Ρόδου. Επισκεφθείτε το Αρχαιολογικό Μουσείο. Μπορούμε να θαυμάσουμε αντικείμενα από την Ελληνιστική περίοδο που περιλαμβάνουν: βάζα, κεραμικά κατασκευάστηκε τον 5ο π.Χ. αιώνα και είναι το κόσμημα του μουσείου.                                                                                

4η ΗΜΕΡΑ: Μετά το πρωινό μας αναχώρηση με άφιξη στην Σύμη και στον Πάνορμο. Η κουκλίστικη Σύμη, σε απόσταση 12 ναυτικών μιλίων βορειοδυτικά της Ρόδου, αποτελεί ενδιαφέρουσα πρόταση για μια ημερήσια εξόρμηση.  Αμφιθεατρικά χτισμένη, διαθέτει πανέμορφους οικισμούς, οι οποίοι έχουν ανακηρυχθεί ως διατηρητέοι λόγω της ιδιαίτερης παραδοσιακής, νεοκλασικής αρχιτεκτονικής τους. Σημειώστε, επίσης, ότι ολόκληρο το νησί έχει χαρακτηριστεί ως αρχαιολογικός χώρος από το Κεντρικό Αρχαιολογικό Συμβούλιο, καθώς διαθέτει χώρους και μνημεία που προβάλουν και διαιωνίζουν την ιστορία της περιοχής από την προϊστορική περίοδο ως και τα νεότερα χρόνια. Το λιμάνι του νησιού είναι ο Γιαλός, όπου συγκεντρώνεται η περισσότερη τουριστική κίνηση της Σύμης. Χαρακτηριστικό στοιχείο του είναι τα πανέμορφα, πολύχρωμα σπιτάκια που βρίσκονται αμφιθεατρικά χτισμένα στην πλαγιά του όρους Βίγλα. Εδώ, σημεία άξια αναφοράς είναι ο Πύργος του Ρολογιού, το καμπαναριό της Ευαγγελιστρίας, το Δημαρχείο και το Ναυτικό Μουσείο στην πλατεία Κάμπου, καθώς και το Αρχαιολογικό-Λαογραφικό Μουσείο και το Μουσείο Ναυτικής Τέχνης. Κατευθυνθείτε στο Χωριό, τον πάνω οικισμό της Σύμης που απλώνεται στην κορυφή του λόφου και χαρακτηρίζεται για τα στενά σοκάκια και τα φωτεινά νεοκλασικά κτήρια, όπου πρέπει να επισκεφτείτε τη Μεγάλη Παναγιά του Κάστρου, το κάστρο του νησιού, γνωστό και ως Ποντικόκαστρο, και τους μύλους. Δεν  θα παραλείψουμε  να δούμε από κοντά, και να προσκυνήσουμε  την Ιερά Μονή του Ταξιάρχη Μιχαήλ στον Πανορμίτη. Αναχώρηση και άφιξη στο λιμάνι της Ρόδου. Τελευταία ψώνια και περίπατος, αργότερα επιβίβαση στο τουριστικό λεωφορείο για το αεροδρόμιο όπου το βράδυ η πτήση αναχώρησης στις 20:55, με άφιξη στο Ελ. Βενιζέλος στις 22:00.                                                                                                                                                                                                                                                                                                                                  
  ΕΓΓΡΑΦΕΣ ΑΠΟ 27/6 ΕΩΣ 19/7                                                                                                                                                                                                                                                                                                                                                                                                                                                                                                                                                                                                                  Λόγω ναύλων και εισιτηρίων στην αεροπορική εταιρεία, αλλά και αυξημένης ζήτησης των ήδη παρακρατημένων δωματίων, φροντίστε, όσοι ενδιαφέρεστε για την εκδρομή, να δηλώσετε την συμμετοχή σας έγκαιρα.                                                                                                                                                                                                              Τιμή συμμετοχής : 560 Ευρώ.	                                                                                                                                                                           Η διαμονή σε μονόκλινο δωμάτιο έχει επιβάρυνση ξενοδοχείου συνολικά 75 Ευρώ.                                                                                 ΠΕΡΙΛΑΜΒΑΝΕΤΑΙ:                                                                                                                                                                                                                                                 *Οι μεταφορές με το πούλμαν την πρώτη ημέρα από το αεροδρόμιο, την ξενάγηση και περοδεία στο νησί μέχρι και την άφιξη στο ξενοδοχείο. Την δεύτερη, Τρίτη και τέταρτη  ημέρα τα transfer από και προς το ξενοδοχείο στο λιμάνι. Την τέταρτη ημέρα βαλίτσες στο λεωφορείο, μεταφορά στην παλιά πόλη και το βραδάκι μετάβαση στο αεροδρόμιο.                                                                                                                                                                                                                             *Η διαμονή με πρωινό στο ξενοδοχείο ‘’  Europa  Hotel,, 3 *** στην πόλη της Ρόδου.                                                                                                                                *Αεροπορικά εισιτήρια                                                                                                                       *Φ.Π.Α.                                                                                                                                                                                                                                                                        *Ασφάλεια αστικής ευθύνης ταξιδιωτών μέχρι 75 ετ.                                                                                                                                                                                                                                        *Εισητήρια f/b Σύμη-Τήλος-Μαρμαρίς. 
ΔΕΝ ΠΕΡΙΛΑΜΒΑΝΕΤΑΙ:                                                                                                                                                                                                                                       
*Φόροι ανθεκτικότητας (διαμονής) στο ξενοδοχείο.                                                                                                                                                                        *Φόρος στο Τουρκικό τελωνείο 20 ευρώ.                                                                                                  *Οι είσοδοι σε μουσεία και χώρους με είσοδο.